Spoločné prosby

# Biskup: Bratia a sestry s dôverou prednesme svoje prosby nášmu Nebeskému Otcovi!

Lektor:

1. Ďakujeme Ti Nebeský Otče za všetky milosti, ktoré si nám udelil na príhovor Tvojho verného Sluhu, Jánoša Esterházyho, počas piatich rokov existencie Pútnického miesta Jánosa Esterházyho. Prosíme Ťa, požehnaj našich bratov (medzi nimi najmä Boldizsára/Baltazára Paulisza a jeho rodinu), ktorí na Tvoje vnuknutie svojou tvorivu prácou založili, alebo milodarmi podporili toto duchovné stredisko. Daj, prosíme, aby sa toto miesto stalo miestom šírenia Tvojej obnovovacej, a uzdravovacej sily tak vo svete ako aj v cirkvi, aby čím viac ľudí spoznalo sebaobetujúce mučeníctvo nášho brata Jánosa a nekonečný zdroj milostí jeho neoblomnej viery, Ježiša Krista.

Veriaci: Prosíme Ťa, vyslyš nás!

1. Dávame Ti vďaku za všetky predstavy, myšlienky, podujatia a diela, ktoré sa tu za prvých päť rokov uskutočnili. Prosíme Ťa, požehnaj kňazov, biskupov a laických veriacich, ktorí Ti slúžia na tomto mieste. Prosíme, pošli robotníkov do svojej vinice, a urob nás hodnými, aby sme dokázali čo najdokonalejšie rozvinúť duchovný odkaz Tvojho verného sluhu, Jánosa Estreházyho.

Veriaci: Prosíme Ťa, vyslyš nás!

1. Ďakujeme Ti, za všetky znamenia, ktorými si nám dal poznať činorodú, neprestajnú lásku sprostredkovateľa milostí, Jánosa Esterházyho. Na jeho príhovor Ťa prosíme za všetky sem prinesené modlitbové úmysly, za naše rodiny za duševné a telesné uzdravenia, a za milosť obrátenia nášho národa.

Veriaci: Prosíme Ťa, vyslyš nás!

1. Odovzdávame Ti aj všetkých našich blížnych, ktorí doteraz s nepochopením odmietajú prijať životné dielo Tvojho sluhu, Jánosa Esterházyho a správajú sa nepriateľsky voči procesu jeho balhorečenia. Odpusť nám Pane, ak sme sa previnili voči našim blížnym zanedbaním dobrého, a svojimi previneniami sme zapríčinili ich správanie. Odpusť nám Pane ak sme za uplynulých päť rokov boli necitliví a nepočuli sme Tvoje volanie na odpustenie a zmierenie, alebo sme sa nepoďakovali za dary tvojej lásky a opatery.

Veriaci: Prosíme Ťa, vyslyš nás!

1. Prosíme Ťa, buď lekárom našej vlasti a Európy, najmä prenasledovaným kresťanom a našim biednym, vojnou trpiacim blížnym! Zachráň svet pred záhubou, zmiluj sa nad našou vlasťou, a zmeň nás na spoločenstvo dúfajúcich, milujúcich veriacich, schopných tvoriť, ktorí sa držiac za ruky spoločne odovzdávajú do Tvojich rúk.

Veriaci: Prosíme Ťa, vyslyš nás!

1. Daj Pane svoje požehnanie na spolužitie , zmierenie a súdržnosť Slovákov a Maďarov a národov strednej Európy. Zmiluj sa nad našimi nepriateľmi a daj, aby čím viac ľudí poznalo, že Tvoj verný sluha, János Esterházy svojou vierou vyznáva, že jedine Ty si našou budúcnosťou a nádejou, Ty si jedinou zárukou a možnosťou nášho zotrvania!

Veriaci: Prosíme Ťa, vyslyš nás!

1. Na príhovor Preblahoslavenej Panny Márie Ťa prosíme, požehnaj proces blahorečenia Sluhu Božieho, Jánosa Esterházyho a otca arcibiskupa Mareka Jedraszewskiho a jeho spolupracovníkov, ktorí majú zásluhu na začatí procesu blahorečenia. Dovoľ, prosíme Ťa, aby sme sa podľa Tvojej vôle mohli čím skôr tešiť na tejto zemi blahorečeniu nášho brata Jánosa, a aby sme mohli spolu s ním raz oslavovať a chváliť Tvoje milosrdenstvo v spoločenstve svätých v Nebeskom kráľovstve!

Veriaci: Prosíme Ťa, vyslyš nás!

# BISKUP: Bože náš! Ty vidíš, že akí sme nemohúci bez Teba. Daj, aby sme všetky naše úmysly dokázali premeniť z Tvojej milosti na skutky a čo sme začali, nech dokážeme Tvojou pomocou aj dokončiť . Skrze nášho Pána Ježiša Krista.

Veriaci: Ámen.